এই নিবন্ধটি পশ্চিমবঙ্গের একটি শহর সম্পর্কিত; একই বানানের অন্যান্য নিবন্ধের জন্য টাকি (দ্ব্যর্থতা নিরসন) দেখুন।

**টাকি** ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি শহর ও প্রাচীন পৌরসভা এলাকা।

ইতিহাস
------

১৮৬৯ সালে টাকি পুরসভার প্রতিষ্ঠা হয়। ওই সময়ে টাকির বেশির ভাগ জায়গা ছিল জঙ্গলে ভরা। রাজা প্রতাপাদিত্যের বংশধর কৃষ্ণদাস রায়চৌধুরী টাকিতে বসতি স্থাপন করেন। বর্তমান ইছামতি নদীর সে সময়ে নাম ছিল যমুনা-ইছামতী। কৃষ্ণদাসের চেষ্টায় টাকি সম্ভ্রান্ত এবং ব্রাহ্মণ পরিবারের বাসভূমিতে পরিণত হয়। নন্দদুলালের বিগ্রহ স্থাপনের জন্য টাকিতে জালালপুর গ্রামের বেশ নামডাক ছিল। রাজা মানসিংহ প্রতাপাদিত্যের সাম্রাজ্যে আক্রমণ শানানোর জন্য টাকিতে আশ্রয় নিয়েছিলেন। দু’পক্ষের লড়াই হয় বসিরহাটের সংগ্রামপুরে। প্রতাপাদিত্যের সৈন্যদলকে তাড়া করে মানসিংহের বাহিনী। টাকি শ্মশানের পাশ দিয়ে ইছামতী পার হয়ে রক্ষা পায় প্রতাপাদিত্যের দলবল। সেই ইতিহাসকে মনে রেখেই শ্মশান-সংলগ্ন রাস্তার নাম পরে রাখা হয় মানসিংহ রোড। রাজা কৃষ্ণচন্দ্রের আমলে টাকি কুলেশ্বরী কালীবাড়ি প্রতিষ্ঠা হয়।

টাকির কাছেই ইছামতী নদীর তীরে সোলাদানার বাগুন্ডিকে ইস্ট ইন্ডিয়া কোম্পানি লবণ ব্যবসার কেন্দ্র স্থাপন করে। যেটি বর্তমানে বসিরহাট হিসেবে খ্যাত।

রাজা রামমোহন রায়ের পরামর্শে এবং খ্রিস্টান মিশনারি আলেকজান্ডার ডাফের পরিচালনায় জমিদার কালীনাথ ১৮৩২ সালের ১৪ জুন টাকিতে একটি ইংরেজি মাধ্যম স্কুল স্থাপন করেন। তার চেষ্টায় টাকিতে শিক্ষা-সংস্কৃতির উন্নয়ন ঘটে। ১৮৫১ সালে টাকি সরকারী স্কুল ও ১৮৬২ সালে বালিকা বিদ্যালয় স্থাপন হয়।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°৩৫′ উত্তর ৮৮°৫৫′ পূর্ব﻿ / ﻿২২.৫৯° উত্তর ৮৮.৯২° পূর্ব﻿ / 22.59; 88.92 । সমুদ্র সমতল হতে এর গড় উচ্চতা হল ৫ মিটার (১৬ ফুট)।

Gallery
-------

* IchamatiIchamati
* IchhamatiIchhamati
* Kali PujaKali Puja

জনসংখ্যার উপাত্ত
----------------

ভারতের ২০০১ সালের আদম শুমারি অনুসারে টাকি শহরের জনসংখ্যা হল ৩৭,৩০২ জন। এর মধ্যে পুরুষ ৫৩%, এবং নারী ৪৭%।

এখানে সাক্ষরতার হার ৬৮%, । পুরুষদের মধ্যে সাক্ষরতার হার ৭৩%, এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে টাকি শহরের সাক্ষরতার হার বেশি।

এই শহরের জনসংখ্যার ১০% হল ৬ বছর বা তার কম বয়সী।

তথ্যসূত্র
---------

1. ↑  নির্মল বসু (৭ আগস্ট ২০১৪)। "টাকি পুরসভার ভাড়া বাড়ি সারাতে খরচ হয় ৭০ টাকা"। আনন্দবাজার পত্রিকা। সংগ্রহের তারিখ ২৭ মার্চ ২০১৬।
2. ↑  "Taki"। *Falling Rain Genomics, Inc*। সংগ্রহের তারিখ অক্টোবর ১৫, ২০০৬।
3. ↑  "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ অক্টোবর ১৫, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

বহিঃসংযোগ
---------

| * দে
* স
উত্তর চব্বিশ পরগনা জেলার শহর |
| --- |
| বনগাঁ মহকুমা | বাগদা **·** বনগাঁ **·**  চাঁদপাড়া  •  গাইঘাটা **·** পেট্রাপোল **·**  সোনাটিকারী |
| বসিরহাট মহকুমা | বাদুড়িয়া **·**  বসিরহাট  **·** ধান্যকুড়িয়া  **·**  হাসনাবাদ **·** টাকি |
| ব্যারাকপুর মহকুমা | বরাহনগর **·** ব্যারাকপুর  **·** ব্যারাকপুর ক্যান্টনমেন্ট  **·** ভাটপাড়া **·** বীজপুর **·** চাঁদপুর **·** দমদম  **·** দুর্গানগর **·** গড় শ্যামনগর  **·** গারুলিয়া **·**  হালিশহর **·**  ইছাপুর **·** ইছাপুর প্রতিরক্ষ সম্পদ **·**  জাফরপুর **·** জেটিয়া **·**  কামারহাটি **·** কাঁচড়াপাড়া  **·**  কৌগাছি  **·** খড়দহ  **·** মুরাগাছা  **·** নৈহাটি  **·** নব ব্যারাকপুর  **·** উত্তর ব্যারাকপুর **·** উত্তর দমদম **·** পানিহাটি **·** পাতুলিয়া **·** দক্ষিণ দমদম **·**  টিটাগড় |
| বারাসত সদর মহকুমা | আমডাঙ্গা **·** অশোকনগর কল্যাণগড় **·** বড় বামনিয়া **·** দেগঙ্গা **·** গোবরডাঙ্গা **·** গুমা **·** হাবড়া **·** হৃদয়পুর **·**  মধ্যমগ্রাম **·** মছলন্দপুর **·** দত্তপুকুর **·** বারাসত |
| বিধাননগর মহকুমা | বিধাননগর **·** নিউ টাউন (আংশিক) |